**Ministru Kabineta noteikumu projekta „Eiropas Savienības Strukturālo un investīciju fondu mērķa "Eiropas teritoriālā sadarbība" programmu finansēto projektu finanšu kontroles kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts (turpmāk – MK noteikumu projekts) izstrādāts pamatojoties uz Eiropas Savienības Strukturālo un investīciju fondu mērķa „Eiropas teritoriālā sadarbība” programmu, kas īstenojamas ar Eiropas Reģionālās attīstības fonda atbalstu, vadības likuma (turpmāk – ETS likums) 15.panta 5. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Parlamenta un Padomes 2013.gada 17.decembra regulas (ES) Nr.[1303/2013](http://eur-lex.europa.eu/eli/reg/2013/1303?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes regulu (EK) Nr. [1083/2006](http://eur-lex.europa.eu/eli/reg/2006/1083?locale=LV) (turpmāk - Kopīgā regula) 125.panta 4.punkta "a" apakšpunktu, un atbilstoši Eiropas Parlamenta un Padomes 2013.gada 17.decembra regulas (ES) Nr.[1299/2013](http://eur-lex.europa.eu/eli/reg/2013/1299?locale=LV) par īpašiem noteikumiem par atbalstu no Eiropas Reģionālās attīstības fonda saistībā ar mērķi "Eiropas teritoriālā sadarbība" 23.panta ceturtajai daļai, *partnervalsts noteikta kontroles institūcija pārbauda, vai līdzfinansētie produkti un pakalpojumi ir piegādāti un sniegti, vai ir samaksāti finansējuma saņēmēju deklarētie izdevumi, un vai izdevumi atbilst piemērojamiem tiesību aktiem, darbības programmai un darbības atbalsta nosacījumiem* (turpmāk – finanšu kontrole).Saskaņā ar ETS likuma 7.panta 1.daļas 10.apakšpunktu Vides aizsardzības un reģionālās attīstības ministrijai (turpmāk – VARAM) kā Nacionālai atbildīgai iestādei jānosaka finanšu kontroles institūcijas funkcijas izpildītāju Latvijā reģistrētiem programmas finansējuma saņēmējiem, izņemot ESPON starpreģionu sadarbības programmu, un jānodrošina finanšu kontroles metodiskā vadība. Saskaņā ar Ministru kabineta 2014.gada 28.oktobra 58.protokola 45.§ noteikto, VARAM nodrošinās centralizēto finanšu kontroli visās Ministru kabinetā apstiprinātajās Eiropas Komisijai iesniedzamajās 2014.-2020.gada plānošanas perioda Eiropas Strukturālo un investīciju fondu mērķa "Eiropas teritoriālā sadarbība" no Eiropas Reģionālā attīstības fonda līdzekļiem un Eiropas Kaimiņattiecību instrumenta finansējamās programmās (turpmāk – ETS programmas), izņemot ESPON starpreģionu sadarbības programmu, tajā skaitā arī šo programmu tehniskās palīdzības finanšu kontroli.Ar MK noteikumu projektu paredzēts noteikt kārtību, kādā tiek veikta ETS programmu finansēto projektu finanšu kontrole, tai skaitā, kā tiek nodrošināta:1. *projekta ietvaros plānoto iepirkumu izlases pirmspārbaude*. * Lai varētu plānot projekta iepirkumu pirmspārbaudes, finanšu kontroles institūcijai nepieciešams saņemt no Latvijas finansējuma saņēmējiem projektu iepirkumu plānus. Finanšu kontroles institūcija, balstoties uz projekta aktuālā iepirkumu plānā minēto informāciju, nodrošinās iepirkumu pirmspārbaužu plānošanu. Ņemot vērā 2007.-2013. gada plānošanas perioda pieredzi un finanšu kontroles institūcijas konstatētās neatbilstības iepirkumu procedūru veikšanā, būtiski ir jau preventīvi norādīt uz iepirkumu kļūdām, un izvairīties no neattiecināmo izmaksu rašanās, turpmāk pārbaudot gan iepirkumu nolikumus, gan iepirkumu procedūras norises dokumentāciju.
* Ja finanšu kontroles institūcija pēc attiecīgā progresa pārskata saņemšanas un kontroles veikšanas konstatēs neatbilstoši veiktos izdevumus, administratīvais slogs šo izdevumu atzīšanai par neatbilstošiem, attiecīgi dokumentācijas noformēšana, komunikācija ar projekta partneri, izdevumu atgūšana, administratīvo slogu palielinātu būtiskāk, kā savlaicīga riska novēršana. Finanšu kontroles institūcijas izstrādātie iepirkumu atlases kritēriji iepirkumu pirmspārbaudēm tiks publicēti VARAM tīmekļa vietnē finanšu kontroles institūcijas sadaļā.
* 2. *Latvijas finansējuma saņēmēja vai programmas institūcijas veikto un progresa pārskatā par īstenotajām aktivitātēm iekļauto izmaksu pārbaude*.
* Tā tiks veikta atbilstoši ETS programmas ieviešanas nosacījumu vadlīnijās (turpmāk – ETS programmas vadlīnijas) minētajiem dokumentu pārbaudes atlases veidiem, finanšu kontroles institūcijas veiktajai izlasei un saskaņā ar Eiropas Savienības Strukturālo un investīciju fondu mērķa "Eiropas teritoriālā sadarbība" programmu finansēto projektu finanšu kontroles kārtības projekta 4.punktā minētajiem tiesību aktiem. Saskaņā ar ETS likuma 12.panta 3.un 4.daļā minēto, uzraudzības komiteja apstiprina ETS programmas vadlīnijas par projektu sagatavošanu, iesniegšanu, atlasi un īstenošanu, kā arī programmas izmaksu attiecināmību atbilstoši programmas dokumentam, kuru ir kopīgi izstrādājušas programmas partnervalstis un kuru Latvijas Republikā ir atbalstījis Ministru kabinets un apstiprinājusi Eiropas Komisija.
* Tāpat finanšu kontroles institūcijai ir tiesības veikt savu izlasi pārbaudes pārskatos iekļautām izmaksām atbilstoši iepriekš izstrādātām vadlīnijām, kā piemēru ņemot jau izstrādātos principus, kas ir piemēroti ES struktūrfondiem un Kohēzijas fondam. Izstrādātās vadlīnijas tiks publicētas VARAM tīmekļa vietnē finanšu kontroles institūcijas sadaļā.
* Gadījumā, ja finanšu kontroles institūcija konstatē neatbilstoši veiktus izdevumus, tās pienākums atzinumā par izdevumu pamatotību ir izslēgt neatbilstoši veiktos izdevumus 100% apmērā, tai skaitā arī par Publiskā iepirkuma likuma nosacījumu neievērošanu. Jau Eiropas Savienības fondu 2007.-2013. gadu plānošanas periodā gadījumos, kad finanšu kontroles institūcija konstatēja, ka neatbilstoši veikto izdevumu summu nav iespējams konkrēti noteikt vai būtu nesamērīgi samazināt projekta attiecināmo izmaksu summu par visu iepirkuma līguma summu, kas radusies pārkāpjot Publiskā iepirkuma likuma nosacījumus, tika veikta finanšu korekcija saskaņā ar *„COCOF pamatnostādnēm par tādu finanšu korekciju noteikšanu, kuras publiskā iepirkuma noteikumu neievērošanas gadījumā veic attiecībā uz izdevumiem, ko finansē Savienība saskaņā ar dalīto pārvaldību”* (turpmāk - COCOF pamatnostādnes). COCOF pamatnostādnes ir Eiropas Komisijas izstrādāts dokuments, kas nosaka korekciju apjomus gadījumos, kad nav iespējams noteikt precīzu finansiālo ietekmi attiecībā uz konkrēto līgumu un izmantojamas, lai pēc iespējas samazinātu finanšu korekcijas apmēru atbilstoši pārkāpuma būtiskumam.

3. *konsolidētā pārskata pārbaude par attiecīgo pārskata periodu*, kurā iekļauti visu projektā iesaistīto partneru pārskati un finanšu pārskati kopā ar finanšu kontroles atzinumiem, ja Latvijas finansējuma saņēmējs ir projekta vadošais partneris un ja to nosaka ETS programmas nosacījumi. 4. *pārbaude projekta īstenošanas vietā* tiks veikta saskaņā ar nacionālās iestādes pieprasījumu vai pamatojoties uz risku analīzi izlases veidā pie Latvijas finansējuma saņēmēja vai programmas institūcijas. Gadījumā, ja pārbaude veikta saskaņā ar nacionālās iestādes iniciatīvu, nacionālā atbildīgā iestādei tiks nosūtīta pārbaudes ziņojuma kopija, kā arī par visām veiktajām pārbaudes rezultātiem tiks informēta līdz kārtējā gada 30.janvārim.Atšķirībā no 2007.-2013.gadu plānošanas perioda noteikumu projekts nenosaka ETS programmu Latvijas partneru projektu attiecināmās un neattiecināmās izmaksas. 2014.-2020.gadu plānošanas periodā ETS programmu finansējuma saņēmēju izdevumu attiecināmība ir noteikta Kopīgajā regulā, kā arī Eiropas Komisijas 2014.gada 4.marta Deleģētajā Regulā (ES) Nr. 481/2014 ar ko papildina Eiropas Parlamenta un Padomes Regulu (ES) Nr. 1299/2013 attiecībā uz īpašiem noteikumiem par sadarbības programmu izdevumu atbilstību.Noteikumu projekta 3.1. apakšpunktā uzskaitīto programmu nosaukumi atbilst ETS likuma 3.panta 1.punktā lietotajiem programmu nosaukumiem, taču ir papildināti ar ETS programmu nosaukumiem atbilstoši Eiropas Komisijas lēmumiem par programmu apstiprināšanu un attiecīgi precizētiem nosaukumiem, sakarā ar to, ka ETS likuma izstrādes laikā tika izmantotas tās programmu nosaukumu redakcijas, par kurām bija vienojušās programmu dalībvalstis programmu projektu sagatavošanas komitejās. Lai nodrošinātu vienotu izpratni un sasaisti starp ES līmeņa dokumentiem un likumu, noteikumu projekta 3.punktā lietoti ETS likumā un turpmāk programmu ieviešanā izmantotie programmu nosaukumi, iekavās skaidrojot to atbilstību Eiropas Komisijas noteiktajiem programmu nosaukumiem. |
| 3. | Projekta izstrādē iesaistītās institūcijas | VARAM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Šajā tiesību akta izstrādes posmā nav iespējams konkrēti noteikt, cik finansējuma saņēmējus (publisko un privāto tiesību juridiskās personas) noteikumu projekts ietekmēs. Pamatojoties uz 2007.-2013.gada plānošanas perioda pieredzi, to skaits varētu būt ap 900 subjektiem. |
| 2. | Tiesiskā regulējuma ietekme uz tautsaimniecību un administratīvo slogu | Finansējuma saņēmēju institūcijām administratīvais slogs saistībā ar iepirkuma plāna un iepirkuma dokumentācijas iesniegšanu pirmspārbaužu veikšanai administratīvo slogu nepalielinās, ņemot vērā, ka kopumā 2014.-2020. gadu plānošanas periodā ETS programmu projektiem paredzēti vairāki būtiski finansējuma apguves vienkāršošanas pasākumi, piemēram, vienotas projektu iesniegumu veidlapas, kuru aizpildīšana būs iespējama elektroniskā formā, atsevišķās programmās tiks noteikti vienkāršoti nosacījumi administratīvo izmaksu nemainīgās likmes (*flat rate*), vienas vienības izmaksu standarta skalas (*unit cost*) un kopsummas maksājumu (*lump sums*) izmantošanai projektu īstenošanā, kas samazinās administratīvo slogu finanšu pārskatu sagatavošanā iesniegšanai finanšu kontroles institūcijai.Atbilstoši arī finanšu kontroles institūcijai administratīvais slogs nepalielināsies līdz ar iepirkumu plāna un iepirkuma dokumentācijas iesniegšanu pirmspārbaužu veikšanai, jo kopumā finansējuma apguves vienkāršošanas pasākumi veicinās ātrāku atzinuma par finanšu izdevumu atbilstību izsniegšanu un samazinās neatbilstoši veikto izdevumu apjomu. Pārējie uzdevumi finansējuma saņēmējiem salīdzinājumā ar 2007.-2013.gadu plānošanas periodu nemainās. |
| 3. | Administratīvo izmaksu monetārs novērtējums | Vidējās administratīvās izmaksas **visiem finansējuma saņēmējiem (gan privāto, gan publisko tiesību juridiskām personām) visā periodā** ir C = (4,75 x 15) x (900 x 3) = 192 375 *eiro*, kur:4,75 *eiro* / stundā – minimālais finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi;15 stundas - laika patēriņš, kas nepieciešams, lai sagatavotu informāciju, kuras sniegšanu paredz noteikumu projekts;900 – kopējais subjektu skaits, uz ko attiecas noteikumu projektā paredzētās informācijas sniegšanas prasības;3 - cik bieži gada laikā noteikumu projekts paredz informācijas sniegšanu (vidēji, ņemot vērā, ka katrai ETS programmai ir savi nosacījumi attiecībā uz atskaites perioda garumu, kā arī finansējuma saņēmējam ir iespēja izvēlēties īsāko vai garāko atskaites periodu atkarībā no projekta satura).Papildus tam, ņemot vērā prasību **vadošajam partnerim konsolidētā pārskata iesniegšanai par visiem partneriem**, papildus administratīvās izmaksas ir :C= (4,75 x 4) x (225 x 3) = 12 825 *eiro,* kur 4 stundas – laika patēriņš konsolidētā pārskata sastādīšanai, 225 – ir Latvijas vadošo partneru skaits (gan privāto, gan publisko tiesību juridiskās personas) projektos, pārējās vienības paliek nemainīgas, 3 - cik bieži gada laikā noteikumu projekts paredz informācijas sniegšanu.Vidējās administratīvās izmaksas **nacionālajai atbildīgajai iestādei gadā saskaņā ar noteikumu projekta 24.punkta uzdevuma izpildi**, ir C = (4,75 x 0,5) x (1 x 3) = 7,13 *eiro*, kur 0,5 stundas - laika patēriņš pieprasījuma sagatavošanai, 1 – subjektu skaits, uz ko attiecās prasība (nacionālā atbildīgā iestāde), 3 -  cik bieži gada laikā pieprasījums varētu būt gatavots.Vidējās administratīvās izmaksas finanšu kontroles institūcijai gadā saskaņā ar noteikumu projekta 7.punkta uzdevuma izpildi, kas attiecās **uz finanšu kontroles sistēmas izveidošanu un uzturēšanu** ir C = (4,75 x 84) x (1 x 1) = 399 *eiro*, kur 84 stundas - laika patēriņš, 1 – subjektu skaits, uz ko attiecās prasība (finanšu kontroles institūcija), 1 -  cik bieži gada laikā nepieciešama sistēmas izveidošana.Vidējās administratīvās izmaksas finanšu kontroles institūcijai gadā saskaņā ar noteikumu projekta 7.punkta uzdevuma izpildi, kas attiecās **uz *Vadlīniju Latvijas finansējuma saņēmējiem pareizai finanšu pārvaldībai ETS programmu un projektu īstenošanā* izstrādi, to aktualizēšanu** ir C = (4,75 x 244) x (1 x 1) = 1159 *eiro*, kur 244 stundas - laika patēriņš, 1 – subjektu skaits, uz ko attiecās prasība (finanšu kontroles institūcija), 1 -  cik bieži gada laikā noteikumu projekts paredz Vadlīniju izstrādi, aktualizēšanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 8. un 21.punkta uzdevuma izpildi, kas attiecās uz **pārskata izskatīšanu un papildus informācijas no finansējuma saņēmēja vai programmas institūcijas pieprasīšanu** ir C = (4,75 x 32) x (900 x 3) = 410 400 *eiro*, kur 32 stundas - laika patēriņš, 900 – subjektu skaits, uz ko attiecās prasība, 3 - cik bieži gada laikā noteikumu projekts paredz informācijas sagatavošanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 8.punkta uzdevuma izpildi, kas attiecās uz **papildus informācijas, kas saņemta no finansējuma saņēmēja izskatīšanu** ir C = (4,75 x 8) x (900 x 3) = 102 600 *eiro*, kur 8 stundas - laika patēriņš, 900 – subjektu skaits, uz ko attiecās prasība, 3 - cik bieži gada laikā noteikumu projekts paredz informācijas izskatīšanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 8.punkta uzdevuma izpildi, kas attiecās uz **gala atzinuma par progresa pārskatu finansējuma saņēmējiem sagatavošanu** ir C = (4,75 x 4) x (900 x 3) = 51 300 *eiro*, kur 4 stundas - laika patēriņš, 900 – subjektu skaits, uz ko attiecās prasība, 3 - cik bieži gada laikā noteikumu projekts paredz informācijas sagatavošanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 15.punkta uzdevuma izpildi, kas attiecās uz **projekta iepirkumu plānā minēto projektu iepirkumu pirmspārbaužu veikšanu pamatojoties uz izlasi** ir C = (4,75 x 8) x (900 x 0,1) = 3420 *eiro*, kur 8 stundas - laika patēriņš, 900 – subjektu skaits, uz ko attiecās prasība, 0,1 - cik bieži gada laikā noteikumu projekts paredz informācijas sagatavošanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 15.punkta uzdevuma izpildi, kas attiecās uz **papildus pieprasītās informācijas iepirkumu pirmspārbaudes veikšanai izskatīšanu** ir C = (4,75 x 1) x (900 x 0,05) = 213.75 *eiro*, kur 1 stunda - laika patēriņš, 900 – subjektu skaits, uz ko attiecās prasība, 0,05 - cik bieži gada laikā noteikumu projekts paredz informācijas sagatavošanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 16.punkta uzdevuma izpildi, kas attiecās uz **atzinuma par projekta iepirkumu pirmspārbaudi sagatavošanu** ir C = (4,75 x 4) x (900 x 0,1) = 1710 *eiro*, kur 4 stundas - laika patēriņš, 900 – subjektu skaits, uz ko attiecās prasība, 0,1 - cik bieži gada laikā noteikumu projekts paredz informācijas sagatavošanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 21.punkta uzdevuma izpildi, kas attiecās uz **konsolidētā** **pārskata izskatīšanu un papildus informācijas pieprasīšanu par konsolidēto pārskatu** ir C = (4,75 x 3) x (225 x 3) = 9618,75 *eiro*, kur 3 stundas - laika patēriņš, 225– subjektu skaits, uz ko attiecās prasība, 3 - cik bieži gada laikā noteikumu projekts paredz informācijas izskatīšanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 21.punkta uzdevuma izpildi, kas attiecās uz **gala atzinuma par konsolidētā pārskata sagatavošanu** ir C = (4,75 x 1) x (225 x 3) = 3206,25 *eiro*, kur 1 stunda - laika patēriņš, 225– subjektu skaits, uz ko attiecās prasība, 3 - cik bieži gada laikā noteikumu projekts paredz informācijas sagatavošanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 26.punkta uzdevuma izpildi, kas attiecās uz **finansējuma saņēmēja vai programmas institūcijas informēšanu par plānoto pārbaudi projekta īstenošanas vietā** ir C = (4,75 x 0,5) x (900 x 0,1) = 213.75 *eiro*, kur 0,5 stundas - laika patēriņš, 900 – subjektu skaits, uz ko attiecās prasība, 0,1 - cik bieži gada laikā noteikumu projekts paredz informācijas sagatavošanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 29.punkta uzdevuma izpildi, kas attiecās uz **sagatavošanos pārbaudei projekta īstenošanas vietā, izdevumu atlases kopas veidošanai** ir C = (4,75 x 8) x (900 x 0,1) = 3420 *eiro*, kur 8 stundas - laika patēriņš, 900 – subjektu skaits, uz ko attiecās prasība, 0,1 - cik bieži gada laikā noteikumu projekts paredz informācijas sagatavošanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 29.punkta uzdevuma izpildi, kas attiecās uz **ziņojuma par veikto pārbaudi projekta īstenošanas vietā sagatavošanu un nosūtīšanu Latvijas finansējuma saņēmējam/ programmas institūcijai un Nacionālajai atbildīgajai iestādei, ja pārbaude veikta saskaņā ar Nacionālās iestādes pieprasījumu** ir C = (4,75 x 4) x (900 x 0,1) = 1710 *eiro*, kur 4 stundas - laika patēriņš, 900 – subjektu skaits, uz ko attiecās prasība, 0,1 - cik bieži gada laikā noteikumu projekts paredz informācijas sagatavošanu un nosūtīšanu.Vidējās administratīvās izmaksas finanšu kontroles institūcijai gadā saskaņā ar noteikumu projekta 32.punkta uzdevuma izpildi, kas attiecās uz **ziņojuma par iepriekšējā gadā veiktajām pārbaudēm un konstatējumiem iesniegšana nacionālajai atbildīgajai iestādei** ir C = (4,75 x 2) x (1 x 1) = 9,5 *eiro*, kur 2 stundas - laika patēriņš, 1 – subjektu skaits, uz ko attiecās prasība, 1 - cik bieži gada laikā noteikumu projekts paredz informācijas sagatavošanu un nosūtīšanu.**Kopā administratīvās izmaksas finanšu kontroles institūcijai gadā saskaņā ar noteikumu projekta uzdevumu izpildi ir 589 380 *eiro***. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  212 500 |  0 | 0 | 0 | 00 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  212 500 |  0 | 0 | 0 | 0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 | 0  | 0  |
| 2. Budžeta izdevumi: |  212 500 |  0 |  +482 489 |  +467 329 |  +467 329 |
| 2.1. valsts pamatbudžets |  212 500 |  0 | +482 489 |  +467 329 |  +467 329 |
| 2.2. valsts speciālais budžets |  0 |  0 |   |   |   |
| 2.3. pašvaldību budžets |  0 |  0 |   |   |   |
| 3. Finansiālā ietekme: |  0 |  0 |  -482 489 | - 467 329 | - 467 329 |
| 3.1. valsts pamatbudžets | 0 |  0 |  -482 489 |  -467 329 |  -467 329 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  -482 489 | - 467 329 | - 467 329 |
| 5.1. valsts pamatbudžets |  0 |  -482 489 |  -467 329 |  -467 329 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pamatojoties uz sniegto informāciju un aprēķiniem VARAM sagatavotajā un Ministru kabinetā 2014.gada 28.oktobrī pieņemtajā informatīvajā ziņojumā "Par finansējumu Eiropas Savienības Strukturālo un investīciju fondu mērķa "Eiropas teritoriālā sadarbība" 2014.-2020.gada plānošanas periodam finanšu kontroles sistēmas darbības nodrošināšanai Latvijā" 2015.gadā finanšu kontroles funkciju izpildi nodrošinās Valsts reģionālās attīstības aģentūrā (turpmāk–VRAA) esošās 12 amata vietas, izmantojot esošo finansējumu **212 500 EUR** apjomā. No 2016.gada saskaņā Ministru kabineta 2014.gada 28.oktobra 58.protokola 45.§ noteikto, no VRAA tiks pārceltas 12 amata vietas ar esošo finansējumu 212 500 EUR apjomā un ņemot vērā plānoto darba apjomu, vēl ir plānotas 8 amata vietas, nepalielinot VARAM resorā esošo amata vietu skaitu. Līdz ar to, sākot ar 2016.gadu, ir nepieciešams finansējums 20 amata vietām, tajā skaitā papildus finansējums esošām 12 amata vietām, kuras tiks pārceltas no VRAA uz VARAM.Pieejamajā finansējumā **212 500 *euro***apmērā ietilpst 184 168 *euro* atlīdzībai (tajā skaitā atalgojumam 149 015 *euro),* 13 200 *euro* iekšzemes komandējumiem, 8 400 *euro* ārvalstu komandējumiem, 3 432 *euro* sakaru pakalpojumiem un 3 300 *euro* biroja precēm un inventāram.**Kopējais plānotais finansējums**1. ***Plānotie izdevumi atlīdzības nodrošināšanai 20 amata vietām gadā***

Paredzamais amatu vietu sadalījums sākot ar 2016.gadu ir šāds:amatu saime un līmenis 44VIB - 1 amata vieta 14.algu grupa; 44IVB - 2 amata vietas 13.mēnešalgu grupa; 44IIIB - 3 amata vietas 12.algu grupa; 44IIIA - 14 amata vietas 11.algu grupa.Ņemot vērā plānotās amata vietas, nepieciešamais finansējums atlīdzībai 20 amata vietām 2016.gadā ir **563 329 *euro***, attiecīgi ņemot vērā jau pieejamo finansējumu, kopējais papildus nepieciešams finansējums atlīdzībai ir **379 161 *euro****.* Pašlaik esošā finansējuma izlietojums tiek plānots 12 amata vietām, no kurām divām ir plānota 13. mēnešalgu grupa, 44IVB amata saime un līmenis, bet parējām 10 amata vietām - 11.mēnešalgu grupa un 44IIIA amata saime un līmenis.Līdz ar to kopējais nepieciešamais finansējums atlīdzības izdevumiem esošām 12 amata vietām ir **327 280 *euro***.Ņemot vērā pieejamo finansējumu, papildus nepieciešamais finansējums esošām 12 amata vietām ir **143 112 *euro****,* savukārt papildus nepieciešamais finansējums papildus 8 amata vietām ir **236 049 *euro***.Detalizētu informāciju par esošo un papildus nepieciešamo finansējumu amata vietu nodrošināšanai esošām 12 un papildus 8 amata vietām lūdzam skatīt *MK noteikumu projekta „Kārtība, kādā tiek veikta Eiropas Savienības Strukturālo un investīciju fondu mērķa "Eiropas teritoriālā sadarbība" programmu finansēto projektu finanšu kontrole” sākotnējās ietekmes novērtējuma ziņojuma (anotācijas) pielikumā (turpmāk - pielikums).****2.) Plānotie izdevumi darba vietu iekārtu pakāpeniskai nomaiņai, ņemot vērā nolietojumu 8 jaunām amata vietām funkcijas nodrošināšanai***Darba vietu iekārtošanai nepieciešams iegādāties datorus un darba galdus, līdz ar to kapitāliem izdevumiem papildus nepieciešami **8 560 *euro****.* Nepieciešams iegādāties šādu inventāru: darba krēslus, apmeklētāju krēslus, monitorus, printerus, galda telefonus, dokumentu skapjus, drēbju statīvus Līdz ar to 8 amata vietu darba vietu nodrošināšanai nepieciešami **6 600 *euro***. Detalizētu plānoto kapitālo un inventāra izdevumu uzskaitījumu lūdzam skatīt pielikumā.***3.) Plānotie izdevumi 20 amata vietu uzturēšanai gadā*** 20 amata vietu uzturēšanai kopā gadā nepieciešamais finansējums ir **80 500 *euro***, ***ņemot vērā datus par vidējiem izdevumiem uz vienu amata vietu.*** Ņemot vērā pieejamo finansējumu, papildus uzturēšanas izdevumiem nepieciešamais finansējums ir ***73 768 euro***, tajā skaitā esošām 12 amata vietām papildus nepieciešami 41 568 *euro*, bet 8 jaunām amata vietām – 32 200 *euro*.Detalizētu uzturēšanas izdevumu uzskaitījumu lūdzam skatīt pielikumā.***4.) Plānotie izdevumi komandējumu nodrošināšanai***Pirmkārt, komandējumi paredzēti, lai nodrošinātu pārbaudes projektu īstenošanas vietās. Kopā gadā iekšzemes mācību, darba un dienesta komandējumu, dienesta, darba braucienu nodrošināšanai nepieciešamais finansējums ir **22 000 *euro.*** Ņemot vērā jau pieejamo finansējumu, iekšzemes komandējumiem papildus ir nepieciešami līdzekļi **8 800 *euro*** apmērā.Otrkārt, tiek paredzētas ārvalstu mācības kvalifikācijas paaugstināšanai. Līdz ar to ārvalstu mācību, darba un dienesta komandējumu, dienesta, darba braucienu nodrošināšanai kopā gadā nepieciešamais finansējums ir **14 000 *euro***. Ņemot vērā jau pieejamo finansējumu, ārvalstu komandējumiem papildus ir nepieciešami līdzekļi**5 600 *euro*** apmērā. Detalizētu komandējumu nodrošināšanas izdevumu uzskaitījumu lūdzam skatīt pielikumā.Ņemot vērā 1.-4. sadaļās minēto, 2016.gadā papildus ir nepieciešami **482 489 *euro****,* tajā skaitā atlīdzībai 379 161 *euro* (tajā skaitā atalgojumiem 288 557 *euro*), precēm un pakalpojumiem 94 768 *euro*, bet kapitāliem izdevumiem 8 560 *euro*.***Nepieciešamā finansējuma aprēķins 2017.gadam un turpmākiem gadiem***No 2017.gada visi izdevumi, izņemot izdevumus, kas plānoti darbavietu iekārtošanai, nebūs aktuāli un saglabāsies 2016.gada līmenī. Detalizētu aprēķinu lūdzam skatīt pielikumā.Saskaņā ar iepriekš minēto 2017.gadā papildus ir nepieciešami **467 329 *euro****,* tajā skaitā atlīdzībai 379 161 *euro* (tajā skaitā atalgojumam 288 557 *euro*), precēm un pakalpojumiem 88 168 *euro*. Kapitālie izdevumi 2017.gadā nav nepieciešami. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar Ministru kabineta 2014.gada 28.oktobra 58.protokola 45.§ 4., 5. un 6.punktā noteikto, jautājums par papildu nepieciešamajiem valsts budžeta līdzekļiem, lai nodrošinātu kompetentu speciālistu piesaisti funkcijas īstenošanai, kā arī, lai nodrošinātu VARAM centrālajā aparātā 8 amata vietu, kas saistītas ar Eiropas Savienības struktūrfondu un Kohēzijas fonda 2007.-2013.gada plānošanas perioda projektu uzraudzību, pārcelšanu uz finanšu kontroles nodrošināšanu Eiropas teritoriālās sadarbības no Eiropas Reģionālās attīstības fonda līdzekļu atbalsta un Eiropas Kaimiņattiecību instrumenta finansēto programmu ietvaros, skatāms Ministru kabinetā 2016.gada valsts budžeta projekta un 2016.-2018.gada vidēja termiņa budžeta ietvara projekta sagatavošanas procesā vienlaikus ar visu ministriju un citu centrālo valsts iestāžu jauno politikas iniciatīvu pieteikumiem, ievērojot valsts budžeta finansiālās iespējas. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ministru kabineta noteikumu projekts nodrošina Eiropas Parlamenta un Padomes 2013.gada 17.decembra regulas (ES) Nr.[1299/2013](http://eur-lex.europa.eu/eli/reg/2013/1299?locale=LV) par īpašiem noteikumiem par atbalstu no Eiropas Reģionālās attīstības fonda saistībā ar mērķi "Eiropas teritoriālā sadarbība" (turpmāk – Regula 129/2013) 23.panta 4.punktā noteiktā izpildi  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu). | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regulas 129/2013 23.panta 4.punkts  | MK noteikumu 4.punkts | Tiks ieviests pilnībā. | Projekts šo jomu neskar. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta izsludināšanas Valsts sekretāru sanāksmē noteikumu projektu vērtēs ar Valsts sekretāru sanāksmes protokollēmumu noteiktās institūcijas.  |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saskaņā ar Ministru kabineta 2014.gada 28.oktobra 58.protokola 45.§ noteikto, 2016.gadā uz VARAM centrālo aparātu tiks pārceltas ar ETS programmu finanšu kontroles funkcijas nodrošināšanai 12 amata vietas un saistītais finansējums 212 500 EUR apjomā, nepalielinot VARAM resorā esošo amata vietu skaitu. |
| 3. | Cita informācija | Nav |

Anotācijas IV sadaļa – projekts šīs jomas neskar.

Vides aizsardzības un reģionālās attīstības ministrs K.Gerhards

Vīza: valsts sekretārs G.Puķītis

Anna Djakova

4369

Vides aizsardzības un reģionālās attīstības ministrijas

Attīstības instrumentu departamenta

Teritoriālās sadarbības nodaļas vadītāja

tālr. 67026473, e-pasts: Anna.Djakova@varam.gov.lv

Diāna Stūrmane

Vides aizsardzības un reģionālās attīstības ministrijas

Investīciju uzraudzības departamenta

Ieviešanas sistēmas kontroles nodaļas vadītāja

 tālr. 66016761, e-pasts: Diana.Sturmane@varam.gov.lv